**Adatkezelési szabályzat**

A Szabályzat meghatározza a SZTÁV Felnőttképző zrt. (továbbiakban: Adatkezelő) által alkalmazott adatvédelmi és- kezelési elveket és az Adatkezelő adatvédelmi és- kezelési politikáját.

A szabályok kialakításakor az Adatkezelő az alábbi jogszabályok előírásait alkalmazta:

⏵ az információs önrendelkezési jogról és az információszabadságról („Infotv.") szóló 2011. évi CXII. törvény,

⏵ az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: GDPR).

⏵ a felnőttképzésről szóló 2013. évi LXXVII. törvény

⏵ a Munka Törvénykönyvéről szóló 2012. évi I. törvény;

⏵ a számvitelről szóló 2000. évi C. törvény;

⏵ a komplex szakmai vizsgáztatás szabályairól szóló 315/2013. (VIII. 28.) Korm. rendelet;

**Adatkezelés célja**

Az oktatási és vizsgáztatási szolgáltatás nyújtása, az Adatkezelő és ügyfelei között létrejött szerződés teljesítése, végrehajtása, a szerződés alapján vállalt szolgáltatás nyújtása, a szerződéssel kapcsolatos kötelezettségek és jogosultságok igazolása, a szerződéssel kapcsolatosan esetlegesen felmerülő követelések érvényesítése, behajtása, statisztikai elemzés során létrejött, fenti törvények hatálya alá tartozó adatok felvétele, tárolása, felhasználása, adatszolgáltatás teljesítése.

**Az Adatkezelő adatai**

Név: FEPIH Felnőttképzési, Pedagógiai és Humán Szolgáltató Nonprofit Kft. (továbbiakban FEPIH Nonprofit Kft.)

Székhely: 8900 Zalaegerszeg, Rákóczi F. u. 3. I/9.

Telefon: +36 (92) 319-393

E-mail: fepih@fepih.hu

Cégjegyzékszám/bíróság: 20-09-068649

Adószám: 14370296-2-20

**A szabályzatban használt fogalmak meghatározása**

1. „személyes adat”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

2. „adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

3. „az adatkezelés korlátozása”: a tárolt személyes adatok megjelölése jövőbeli kezelésük korlátozása céljából;

4. „adatkezelő”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az Adatkezelőt vagy az Adatkezelő kijelölésére vonatkozó különös szempontokat az uniós vagy a tagállami jog is meghatározhatja;

5. „adatfeldolgozó”: az a természetes vagy jogi személy, közhatalmi szerv, ügynökség vagy bármely egyéb szerv, amely az Adatkezelő nevében személyes adatokat kezel;

6. „érintett hozzájárulása”: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.

**A kezelt személyes adatok köre**

**Felnőttképzési szolgáltatással és komplex szakmai vizsgáztatási tevékenységgel összefüggő adatkezelés**

**Az adatkezelés célja:**

Adatkezelő szolgáltatás nyújtásának biztosítása, képzéseken és vizsgákon történő részvétel, jogszabályban előírt adatszolgáltatási kötelezettségek teljesítése, OSAP jelentés készítése, bizonyítvány, Europass és bizonyítvány másodlat kiállítása.

**Kezelt személyes adatok:**

⏵ az Érintett neve, születési neve, anyja neve, születési helye és ideje, neme, állampolgársága, lakóhelyének és tartózkodási helyének címe, telefonszáma, e-mail címe, nem magyar állampolgár Magyarországon való tartózkodásának jogcíme és a tartózkodásra jogosító okirat, okmány megnevezése és száma, szülője, törvényes képviselője neve, lakóhelye, tartózkodási helye, telefonszáma, társadalombiztosítási azonosító jele, személyigazolványának száma, munkajogi státusza;

⏵ a képzési jogviszonnyal összefüggő adatok, amelyek a képzésben részt vevő iskolai és szakmai végzettségével, nyelvi ismeretével, képzésbe történő felvételével, tanulmányainak értékelésével és minősítésével, a képzéssel megszerzett szakképesítés vagy egyéb kompetencia megnevezésével, a vizsga helyével, időpontjával, eredményével kapcsolatosak.

**Az adatkezelés időtartama:**

Jogszabályokban – felnőttképzési törvény és szakmai vizsgaszabályzat – meghatározott ideig.

**Adatkezelés jogalapja:**

a felnőttképzésről szóló 2013. évi LXXVII. törvény, valamint a komplex szakmai vizsgáztatás szabályairól szóló 315/2013.(VIII.28.) Korm. rendelet

Ezen adatok kezelése az Adatkezelő által nyújtott szolgáltatás teljesítéséhez, felnőttképzésben történő részvételhez szükséges.

**Oktatókkal és egyéb, az oktatást segítő személyekkel összefüggő adatok**

**Az adatkezelés célja:**

Adatkezelő oktatási és vizsgáztatási szolgáltatás nyújtásának biztosítása, bér és egyéb járandóság kifizetésének biztosítása.

**Kezelt személyes adatok:**

Az Érintett neve, születési neve, anyja neve, születési helye és ideje, állampolgársága, lakóhelyének és tartózkodási helyének címe, telefonszáma, e-mail címe, társadalombiztosítási azonosító jele, adó azonosító jele, munkajogi státusza, bankszámlaszáma.

**Az adatkezelés időtartama:**

Amíg az adatok törlését az Érintett nem kéri, minimum a jogszabályokban – társadalombiztosításról és adózásról szóló törvény – meghatározott ideig.

**Adatkezelés jogalapja:**

Az Érintett önkéntes hozzájárulása, illetve GDPR 6. cikk. (1) bek. b. pont, melyet az Érintett a szerződéskötés útján a jelen Szabályzat elfogadásában megnyilvánuló önkéntes és megfelelő tájékoztatáson alapuló nyilatkozatával ad meg.

Ezen adatok kezelése az Adatkezelő által nyújtott szolgáltatás teljesítéséhez szükséges.

**Adattovábbítás**

Adatkezelő jogosult és köteles minden olyan rendelkezésére álló és általa szabályszerűen tárolt személyes adatot az illetékes hatóságoknak továbbítani, amely adattovábbítására őt jogszabály vagy jogerős hatósági kötelezés kötelezi. Ilyen adat továbbítása, valamint az ebből származó következmények miatt az Adatkezelő nem tehető felelőssé

**Érintett jogai és jogérvényesítés**

Az Érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve – a kötelező adatkezelések kivételével – törlését, visszavonását, élhet adathordozási-, és tiltakozási jogával az adat felvételénél jelzett módon, illetve az Adatkezelő II. pontban rögzített elérhetőségein.

**Adatkezelő által alkalmazott adatvédelmi irányelvek**

Adatkezelő szolgáltatásainak igénybevételéhez elengedhetetlenül szükséges személyes adatokat az Adatkezelő az érintettek hozzájárulása alapján vagy/és jogszabályi felhatalmazás alapján és kizárólag célhoz kötötten használja fel.

Adatkezelő vállalja, hogy a birtokába jutott adatokat a hatályos hazai és uniós jogszabályok rendelkezéseinek és jelen Tájékoztatóban rögzített adatvédelmi elveknek megfelelően kezeli, és azokat harmadik félnek át nem adja, kivéve, ha erre jogszabály kötelezi.

**Rendelkezés személyes adatokkal**

A személyes adatokban bekövetkezett változás, illetve a személyes adatok törlése iránti igény az Adatkezelő levelező rendszerén küldött levélben kifejezett, írásos nyilatkozattal közölhető.

A személyes adat törlésére vagy módosítására irányuló igény esetén a teljesítést követően a korábbi (törölt) adatok már nem állíthatók helyre.

**Jogérvényesítési lehetőségek**

**Bírósághoz fordulás joga:**

Jogainak megsértése esetén az Érintett bírósághoz fordulhat. A bíróság az ügyben soron kívül jár el, eljárása illetékmentes.

**Hatósági eljárás:**

Az adatkezeléssel kapcsolatban felmerült panasza, illetve jogainak sérelme esetén az Érintett a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/C., Telefon: +36 (1) 391-1400, Fax: +36 (1) 391-1410, elektronikus elérhetőség: ugyfelszolgalat@naih.hu; weboldal: http://naih.hu) fordulhat jogorvoslatért.